**Princip for undervisningens organisering**

**Formål**

Undervisningens organisering skal skabe rammer, der bedst mulig sikrer hver enkelt elevs læring, dannelse og trivsel.

**Skolens ansvar**

**Elevernes undervisningstimetal**

Ansager Skole sikrer, at lektionstallet overholder undervisningsministeriets vejledende timetal. Ydermere holdes det for øje ikke at overskride dette væsentligt.

**Skoledagens længde**

Skolen tilrettelægger således, at skoledagen på almindelige dage ligger inden for

nedenstående tidsrum:

* Indskoling: kl. 8.20 – 13.40
* Mellemtrin: kl. 8.20 – 14.25
* Udskoling: kl. 8.20 – 14.25

Skoledagens længde kan variere på omlagte dage, som f.eks. temadage,

ekskursioner, lejrskoler og afslutning.

Skoledagen består af faglige lektioner og pauser. Pauser er understøttende ift. den faglige og trivselsmæssige dannelse.

**Holddannelse**

Skolen kan oprette hold på tværs af klasser og klassetrin, når det kan

fremme undervisningsdifferentiering, elevernes motivation og fællesskabet på

skolen.

Det vægtes højst, at holddannelsen har et overordnet pædagogisk og fagligt formål.

Skolen kan oprette hold af elever, som har særlige faglige kompetencer, samt for

elever, som har særlige faglige vanskeligheder.

Skolen evaluerer holddannelserne løbende.

**Elevernes placering i klasser**
Skolen tilstræber, at der på klassetrinnet dannes klasser med ligelig fordeling af eleverne i forhold til køn, bopæl i skoledistriktet og kendte udfordringer.

Skolen tilstræber gennem samarbejde med forældre, elever og institutioner, der afleverer børn til skolen, at danne sig indtryk af børnene med henblik på den bedst mulige klassedannelse.

Skolen orienterer skolebestyrelsen og forældrene så tidligt som muligt, hvis elevtallet eller pædagogiske eller faglige forhold nødvendiggør nye klassedannelser.​

**Skemalægning**Skemalægningen har som mål at sikre eleverne en både sammenhængende og varieret skoledag.

Skoledagen planlægges under hensyntagen til elevernes behov for pauser og tid til at spise.

Skolen tilstræber, at skemaet og evt. skemaændringer er kendt af elever, forældre, skolens medarbejdere, ledelse og relevante samarbejdspartnere.

Skolen tilstræber, at skoledagen planlægges, så der er mulighed for aktivitetsbaseret undervisning, ekskursioner og samarbejde med eksterne parter.

**Vikardækning**Se skolens særskilte princip for vikardækning

**Undervisningsdifferentiering**
Skolen tilstræber, at undervisningen tilrettelægges med hensyntagen til de enkelte elevers faglige og personlige forudsætninger.

**Tema- og projektforløb**
Skolen tilstræber, at tema- og projektforløb muliggør samarbejde på tværs af årgange og klassetrin.

Skolen tilstræber, at tema- og projektforløb fastlægges i skolens årsplan inden skoleårets begyndelse.

Skolen tilstræber at inddrage forældre og andre med særlig viden om emnet i både planlægning og gennemførelse af tema- og projektforløb.

Skolen tilstræber at informere hjemmene i god tid om tema- og projektforløbenes formål, indhold og organisering og om eventuelle ændringer i elevernes mødetid.

Skolen tilstræber, at der i organiseringen af tema- og projektforløb tages specielt hensyn til elever, der har det svært med opbruddet i skolens faste struktur.

**Motion og bevægelse**
Skolen tilstræber, at motion og bevægelse er en integreret del af den samlede skoledag. Formålet er blandt andet at få pulsen op, styrke det sociale samspil og integrere alle børn i gruppen gennem fysiske aktiviteter. Bevægelse er en voksenstyret aktivitet, hvor der er et mål med undervisningen. Det kan eksempelvis være omkring temaer som motorik, sociale fællesskaber, lære at samarbejde, kropsbevidsthed mm.

**Valgfag i udskolingen**
Skolen tilstræber, at udbuddet af valgfag er alsidigt og tilgodeser, at eleverne kan udfordres både fagligt og kreativt.

Skolen tilstræber at samarbejde med fx foreningsliv, ungdomsskoler og øvrige folkeskoler om udbuddet af valgfag.

**Supplerende undervisning og specialundervisning**
Skolen tilstræber at samarbejde med forældrene og eleven om tilrettelæggelsen af den supplerende undervisning og specialundervisningen. Skolen tilstræber at have den fornødne specialpædagogiske kompetence i personalegruppen til at specialundervisning kan gives på skolen til de elever, der fortsat er knyttet til en almindelig klasse.

**Dansk som andetsprog**
Organiseringen af undervisningen i dansk som andetsprog skal så vidt muligt tage hensyn til elevernes behov for at være en del af klassefællesskabet.

**Den åbne skole**
Den åbne skole skal, gennem samarbejde med det omgivende samfund, højne trivslen, motivationen, den faglige kvalitet og livsdueligheden for eleverne.

Den åbne skole skal, gennem samarbejdet med det omgivende samfund, styrke den lokale sammenhængskraft og introducere eleverne til fritids- og fremtidsmuligheder.

**Overgange og samarbejde**

Skolen prioriterer et tæt samarbejde internt og eksternt omkring elevernes overgange for at fastholde data og sikre elevernes faglige progression, udvikling og trivsel.

Ved overgange forstås:

Børnehaven – skole

Indskoling – mellemtrin

Mellemtrin – overbygning

Overbygningen – videre uddannelse

**Forældrenes ansvar**

**Faglig understøttelse, lektielæsning, træning og fordybelse**
Forældrene forventes at understøtte deres barn fagligt ved at bakke op om lektielæsning, træning og fordybelse.

Forældrenes forventes at understøtte deres barns sociale kompetencer, tiltro til egne evner og motivation for at gå i skole.

**Implementering af princippet:**

1. Skolelederen drøfter princippet løbende med medarbejdere og bestyrelse
2. Skolelederen formidler princippet til forældre, elever og medarbejdere.
3. Skolelederen implementerer princippet.
4. Skolebestyrelsen fører tilsyn med, hvordan skolen efterlever princippet.

**Princippet er godkendt på skolebestyrelsesmøde Oktober 2024**